Lav et referat af nedenstående tekst:

Tekst:
Når Aalborg Operafestival finder sted i marts, kan man opleve opera af alle arter. Verdensstjernen Angela Gheorghiu synger med Aalborg Symfoniorkester, og også i byrummet vil forklædte operasangere på gaden bryde ud i sang. Bo Horsevad er en af dem, der overrasker forbipasserende. Udklædt som hjemløs vil han forkæle aalborgensernes øregange med operasang. - Det er spændende at mærke folks reaktioner, når man tager det her dress på. Nogle tager det ind med det samme, og nogle er forbeholdne over for det, siger Bo Horsevad. En hjemløs operasanger er blot en lille del af programmet, der blev præsenteret i dag i Musikkens Hus. - Operafestivalen vil gerne vise publikum hvor meget forskelligt, opera kan. Fra de store klassiske koncerter og forestillinger med flotte kostumer til opera i gadebilledet og operamiddag, siger festivalleder Gitte Friis Therkildsen.

Referat:
I Musikkens Hus gav operasangere en smagsprøve på, hvad man kan forvente ved Aalborg Operafestival.